

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.novembrī Nr.501

(protokols Nr.19, 31.p.)

# Par izmaiņām Priekuļu novada pašvaldības Administratīvās komisijas nolikumā.

# Priekuļu novada pašvaldības dome izskata jautājumu par izmaiņām Priekuļu novada pašvaldības Administratīvās komisijas nolikumā.

Izvērtējot pašvaldības rīcībā esošo informāciju, konstatēts, ka pamatojoties uz spēkā stājušos Administratīvās atbildības likumu, nepieciešams veikt izmaiņas Administratīvās komisijas nolikumā.

Ņemot vērā minēto un pamatojoties uz likuma “Par pašvaldībām” 41.panta 2.punktu, Priekuļu novada domes Tautsaimniecības komitejas 2020.gada 19.novembra lēmumu (protokols Nr.11), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Veikt šādas izmaiņas Priekuļu novada pašvaldības Administratīvās komisijas nolikumā:
   1. Vispārīgo noteikumu trešo daļu turpmāk izteikt šādā redakcijā: “Komisija darbojas Administratīvās atbildības likumā un citos normatīvajos aktos noteiktajā kārtībā.”;
   2. Turpmāk 4. sadaļas “Administratīvās komisijas darbības tiesiskuma nodrošināšanas mehānisms un darba organizācija” apakšpunktus izteikt šādā redakcijā:

“4.1.Administratīvās komisijas darbības tiesiskumu nodrošina Administratīvās komisijas priekšsēdētājs.

4.2. Administratīvās komisijas lēmumus pieņem ar klātesošo locekļu vienkāršu balsu vairākumu. Ja balsis sadalās līdzīgi, izšķirošā ir Administratīvās komisijas priekšsēdētāja balss.

4.3. Administratīvās komisijas sēdes laiku, vietu un darba kārtību nosaka Administratīvās komisijas priekšsēdētājs.

4.4. Administratīvās komisijas sēdes notiek ne retāk kā vienu reizi mēnesī.

4.5. Administratīvās komisijas sēdes var tikt organizētas klātienē vai attālināti, izmantojot videokonferences, konferences zvanu, kā arī izmantojot citus pašvaldības noteiktus informācijas tehnoloģijas rīkus.”

1.3. Izslēgt 5. sadaļu “Pieņemto lēmumu izpilde”.

1. Atbildīgais par lēmuma izpildi – Priekuļu novada Administratīvās komisijas priekšsēdētājs V. Ciguzis.
2. Kontroli par lēmuma izpildi veic izpilddirektors F. Puņeiko.

Domes priekšsēdētāja (paraksts) Elīna Stapulone